Urpín (vrch)

Urpín () (po maďarsky: Urpin) je vrch v Slovenskom stredohorí v celku Zvolenská kotlina v podcelku Bystrická vrchovina. Urpín sa nachádza  v katastrálnom území mesta Banská Bystrica. Z východnej strany susedí s časťou Uhlisko, zo severu s centrom mesta a zo západu s Radvaňou. Na východnej strane kopca je banskobystrická Kalvária zo 17. storočia. Úbočím Urpína tečie Hron a vedie železničná trať Zvolen – Vrútky. Na tejto trati je pod Urpínom zastávka Banská Bystrica-mesto, tzv. Malá stanica.

V jeseni 2014 bol otvorený náučný chodník s dĺžkou  a štrnástimi informačnými tabuľami. Ďalšie etapy počítajú s vytvorením vyhliadky a úpravou a obnovou serpentín až na vrchol. Investovať by sa malo spolu 82 tisíc €. Náučný chodník vedie od malej stanice po serpentínach hore, okolo vrcholu Urpína, okolo Urpínskej lesostepi a po 13 zastaveniach končí na Uhlisku.

Urpín sa nachádza blízko centra a je viditeľný z mnohých častí mesta. Používa sa preto aj ako synonymum pre samotné mesto Banská Bystrica, „Mesto pod Urpínom“, alebo len „Pod Urpínom“, alebo podobné frázy sú používané v médiách (napríklad tu ) a inde. Vrch Urpín dal meno aj organizáciám, firmám či produktom z Mesta pod Urpínom: folklórny súbor Urpín , pivo Urpiner Banskobystrického pivovaru.

Galéria

Referencie

Projekt 

 
Geografia Banskej Bystrice
Vrchy v Zvolenskej kotline
Uhlisko (Banská Bystrica)
Radvaň (Banská Bystrica)
Vrchy v okrese Banská Bystrica
Vrchy pod 1000 metrov na Slovensku